  Анжелика Тихонова корреспондент Роспотребнадзор Россиын улӥсьёслы трос калык люкаськон интыосын, транспортын, машинаос пуктылон интыын но лифтъёсын эм маскаос одно нуллыны косӥз. Со сярысь ужкагазэз удысэтлэн нимлыко сайтаз поттӥзы. Пуктэт 2020-тӥ арын 28-тӥ коньывуонысен кужымаз пыроз. Росси Федерациын улӥсьёс шокан ёзъёссэс утён понна трос калык люкаськон интыосын, мер транспортын, таксиын, машина пуктылон интыосын, лифтъёсын эм маскаос нуллыны кулэ Роспотребнадзорлэн пуктэтэзОзьы ик ужкагазын верамын, улосвыл кивалтӥсьёс, интыысь эпидеми югдурзэс чакласа, ӝоггес черланы быгатӥсь муртъёсты утён понна ужрадъёс кутыны, калыкез сюдон интыосты 23 часысен 6 часозь ворсаны, мер транспортын дезинфекци ужрадъёсты юнгес карыны кулэ шуыса. Со сяна, улосвылъёсын уй-нуналаз коронавируслы, 100 сюрс улӥсьлы чакласа, ӧжытсэ 150 эскеронъёс ортчытыны косэмын Тодэ вайытом, Удмуртиын маскаосты одно нуллон режимез 11-тӥ куарусёнысен выльысь ялӥзы, нош калыкез сюдон предприятиослэсь ужзэс 9-тӥ коньывуонысен сюбегатӥзы.  Тегъёс: Мерлык Роспотребнадзор Удмуртия Россия коронавирус  